Bo-Kaap inwoners en hulle erfenis word bedreig deur gentrification
NuusFrancois Lion-Cachet May 31, 2018 Bo-Kaap
Die aanslag op die Bo-Kaap gemeenskap het so erg geword, as gevolg van onsensitiewe ontwikkeling en gepaardgaande uitbuiting, dat gemeenskapslede begin uitpraat het oor hulle algehele uitwissing in hulle tuisdorp. Dringende aksie is nodig om te keer dat hierdie area net nog 'n stadsblok word.
Die Bo-Kaap is wyd bekend vir die unieke historiese karakter wat dit oor beskik, maar hierdie erfenis is besig om platgeslaan te word. Die Bo-Kaap Rise! sosiale beweging, wat meerendeels uit jeug van hierdie gebied bestaan, beskryf die ontwikkeling as ekonomiese kolonialisme. Klagtes val op dowe ore en die Stadsraad van Kaapstad word daarvan beskuldig dat hulle vir hul eie ekonomiese belang die mense van die Bo-Kaap agtergelaat het. Die gemeenskap het oor die afgelope week deur brandende protes kapsie gemaak teen die korrupsie en onderdrukking wat hulle toekoms in gevaar stel.
"Now more and more I bear witness to how the beautiful heritage and spirit of Bo-Kaap is being bulldozed and while our grievances continue to fall on deaf ears. What further disturbs me is that every time residents stand-up against these injustices, the City of Cape Town labels us in some or other way," het Shakirah Dramat, gemeenskap-aktivis en woordvoerder van Bo-Kaap Rise! gesê.
Die stadsregering het al vir meer as twee jaar die gemeenskap se aanvaarde Bo-Kaap Heritage Protection Overlay Zone (HPOZ)-verslag se goedkeuring laat sloer. Volgens Bo-Kaap Rise! is talle gemeenskapslede van mening dat die regering dit doelbewus doen om dit makliker te maak vir ontwikkelaars om onbetwiste ontwikkelings-goedkeuring te kry.
Dié groep spreek hulself ook uit teen buitensporige huur en eiendomspryse, wat dit vir hulle onmoontlik maak om in die area waar hulle grootgeword het aan te bly. Tot 20 mense moet 'n tweeslaapkamer-woonstel deel. Daar word ook beswaar gemaak teen versoeke wat vereis dat die Moslem-gebedsroepe vanaf die minaret sagter gemaak word, of selfs heeltemal stopgesit moet word. Parkering is ook 'n groot probleem, aangesien talle motoriste en toerbusse die area as goedkoop parkering misbruik, aangesien dit naby aan die middestad geleë is. Sportfasiliteite vir gemeenskapsgebruik is ook vervalle en word afgesluit van die gemeenskap af.
Die foto's, geneem deur HipeBeast Photography, is oor die afgelope week tydens die proteste geneem. Hierdie is die mense wie se manier van leef nie gerespekteer of beskerm word nie.
Nuus, Kuns & OntwerpFrancois Lion-Cachet December 08, 2017 Cherie Cordier, illustrasiesComment
Protes-zines deur Chérie Cordier
Zines oor die Volk.
Opinie, NuusFrancois Lion-Cachet June 27, 2017 Perdita van Dijk du Bois, radiodrama, Agter toe deureComment
Ouers se aanvaarding van hul queer kinders
Hierdie radiodrama trek 'n emotiewe snaar.
Literatuur, NuusFrancois Lion-Cachet May 22, 2018 Vrye Weekblad, Max du Preez
Film & FotografieFrancois Lion-Cachet September 01, 2018 Bo-Kaap, Grond
Reg moet geskied: 'Reclaiming the land'
'THIS IS OUR CLAIM'
SIEP se video oor Ashley Kriel, Black Panther Party en ander revolusionêre leiers
MusiekFrancois Lion-Cachet May 31, 2018 Adrian Diff Van Wyk, SIEP
LiteratuurKoos Kombuis May 31, 2018 Koos Kombuis